stanford-oval/wikipedia huggingface dataset:
Koosa jõgi
Valuma-alue ja sivu-uomat

Koosa jõen valuma-alueen pinta-ala on 208,5 neliökilometriä. Siitä suurin osa kuuluu Kargaja jõen valuma-alueeseen, joka on 192,8 neliökilometriä suuri. Tämä tulkinta jättää Koosalle valuma-alueesta vain 15,7 neliökilometrin suuruisen lähialueen, joka muodostuu ojittamattomasta suosta. Emajoen valuma-alue, jonka pinta-ala on 9 628 neliökilometriä , ei katsota vaikuttavan Koosa jõgeen niin paljon, että se tulisi huomioida sen valuma-alueessa.
Koosa jõen ainoa sivujoki on Kargaja jõen, jonka pääuoma virtaa alas pohjoisesta seuraten Peipsijärven rannikkoa 3–6 kilometrin etäisyydeltä. Siihen yhtyy lännestä päin Koosa järvestä alkava leveä uoma. Järveen laskee pohjoisesta tuleva Põdra oja. Kun noustaan Kargaja jõgea ylöspäin, yhtyy siihen lännestä Rehemetsa peakraav, koillisesta tuleva Saburi oja ja luoteesta Koosa oja.
Valuma-alueen järviä

Koosa jõen uomassa ei ole järviä. Valuma-alueen suurin järvi on Koosa järv, joka sijaitsee joelta noin kilometrin verran luoteeseen päin. Koosa järven vieressä puolen kilometrin päässä samalla suoalueella sijaitsee pieni Sirkjärv, joka on umpijärvi. Pohjoisempana sijaitsevassa Koosan kylässä on Koosa ojaan padottu Koosa paisjärv, joka yhtyy pian Kargaja jõgeen. Siitä 23 kilometriä pohjoiseen sijaitsee joen uomaan padottu Metsakivi järv, joka on Metsakiven kylän patojärvi.
Huomautuksia

1 2  Kohteen pituus, leveys ja ympäristön kasvillisuus, asutus ja nimistöä on tarkistettu tai mitattu Internetin Google-, Bing-, ACME- tai Yandex-karttapalvelusta käyttäen annettuja koordinaatteja.
LFO

| LFO |
| --- | --- |

Tiedot
Toiminnassa:  1988–1996, 2003–2014
Tyylilaji:  electronica   acid house   techno   IDM
Kotipaikka:   Leeds, Englanti, Iso-Britannia
Jäsenet:  Mark Bell, 1988–1996, 2003–2014  
Entiset jäsenet:  Gez Varley, 1988–1996  
Levy-yhtiö:  Tommy Boy Records   Warner Bros. Records   Warp Records  
Aiheesta muualla
Kotisivut
Infobox OKNimi-testi OK: 
LFO oli brittiläinen elektronisen musiikin yhtye, joka tunnetaan yhtenä brittiläisen teknomusiikin uranuurtajista. Yhtye tunnetaan ehkä parhaiten sen nimikappaleesta vuodelta 1990, joka nousi parhaimmillaan Britannian singlelistalla sijalle 12.
LFO:n perustivat Mark Bell ja Gez Varley. Varley jätti LFO:n vuonna 1996, minkä jälkeen LFO on muodostunut pelkästään Bellista.
Mark Bell menehtyi lokakuussa 2014, minkä seurauksena LFO:n toiminta päättyi.
Diskografia > Studioalbumit

Frequencies (1991)
Advance (1996)
Sheath (2003)
Diskografia > Singlet

LFO (1990)
We Are Back (1991)
What is House? (1992)
Tied Up (1994)
Freak (2003)
Väärä vala

Väärä vala eli perätön lausuma tuomioistuimessa tarkoittaa sitä, että ihminen valehtelee oikeudenkäynnissä siten, että teolla on vaikutusta oikeudenkäynnin lopputulokseen – tai tähän väärään valaan syyllistyvä ainakin pyrkii. Todistajan on oikeussalissa annettava todistajanvala: Hänen on vannottava, että hän kertoo asiassa totuuden. Hän siis vannoo, että ei salaa tai jätä pois tietoa tai lisää jotakin, joka ei ole totta. Suomen rikoslaissa väärä vala eli perätön lausuma on rangaistava teko.
Wang Hao (pöytätennispelaaja)

| Mitalit | Mitalit | Mitalit |  |
| --- | --- | --- | --- |
|  Wang Hao Qatarin avoimissa 2012. |  Wang Hao Qatarin avoimissa 2012. |  Wang Hao Qatarin avoimissa 2012. |  |
Maa:   Kiina
Miesten pöytätennis
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | joukkuepeli |  |
|  Kultaa | Lontoo 2012 | joukkuepeli |  |
|  Hopeaa | Ateena 2004 | kaksinpeli |  |
|  Hopeaa | Peking 2008 | kaksinpeli |  |
|  Hopeaa | Lontoo 2012 | kaksinpeli |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Doha 2004 | joukkuepeli |  |
|  Kultaa | Shanghai 2005 | joukkuepeli |  |
|  Kultaa | Bremen 2006 | joukkuepeli |  |
|  Kultaa | Guangzhou 2008 | joukkuepeli |  |
|  Kultaa | Jokohama 2009 | kaksinpeli |  |
|  Kultaa | Jokohama 2009 | nelinpeli |  |
|  Kultaa | Moskova 2010 | joukkuepeli |  |
|  Kultaa | Dortmund 2012 | joukkuepeli |  |
|  Kultaa | Tokio 2014 | joukkuepeli |  |
|  Hopeaa | Pariisi 2003 | nelinpeli |  |
|  Hopeaa | Zagreb 2007 | nelinpeli |  |
|  Hopeaa | Rotterdam 2011 | kaksinpeli |  |
|  Hopeaa | Pariisi 2013 | kaksinpeli |  |
|  Pronssia | Pariisi 2003 | sekanelinpeli |  |
|  Pronssia | Zagreb 2007 | kaksinpeli |  |
|  Pronssia | Rotterdam 2011 | nelinpeli |  |
Wang Hao (kiin.: 王皓; pinyin: Wáng Hào; s. 15. joulukuuta 1983) on kiinalainen pöytätennispelaaja. Hän oli korkeimmillaan IITF:n rankingissa sijalla yksi joulukuussa 2004. Olympialaisten kaksinpelissä Hao oli kolme kertaa peräkkäin hopealla ja voitti voittanut kaksi kertaa joukkuepelissä kultaa. Wang on eniten olympiamitaleja saavuttanut miespöytätennispelaaja.
Wang voitti urallaan kahden olympiakullan lisäksi yhteensä yhdeksän maailmanmestaruutta. Yksi mestaruus kaksinpelistä, kaksi nelinpelistä ja kuusi joukkuekilpailusta. Pöytätenniksen maailmancupin Wang voitti myös yhdeksän kertaa. Kolme mestaruutta tuli kaksinpelistä ja kuusi joukkuekilpailusta.
Wang ilmoitti vuoden 2014 lopulla lopettavan uransa.
Kyyneleet (Tiktakin kappale)

| ”Kyyneleet” Tiktak |
| --- | --- | --- |

Singlen tiedot
 Albumilta: Jotain muuta
 Julkaistu: 9. marraskuuta 2001
 Tuottaja(t): Veijo Mäki
 Tyylilaji: pop
 Kesto: 03.11
 Levy-yhtiö: Universal Music
 Levymerkki: Polydor
Tiktak muut singlet
| ”Häiritsen sinua” 2001 | ”Kyyneleet” 2001 | ”Jotain muuta” 2002 |
Tiktak ”Kyyneleet” -kappaleen musiikkivideolla.
”Kyyneleet” on suomalaisen Tiktak-yhtyeen esittämä kappale, joka julkaistiin vuonna 2001 toisena singlenä yhtyeen Jotain muuta -nimiseltä albumilta. Kappale on alun perin Cesar Lemosin ja Jodi Marrin säveltämä ja sanoittama. Suomenkieliset sanat ovat Edu Kettusen tekemät. Kappaleesta kuvattiin myös Sami Aaltosen ohjaama musiikkivideo, jolla esiintyy muun muassa näyttelijä Jasper Pääkkönen.
Single sijoittui ensimmäisellä listaviikollaan singlelistan kolmanneksi, mutta sijoittui listalla parhaimmillaan toiseksi. Single pysyi listalla seitsemän viikkoa.
Kappaleen lauluosuudet nauhoitettiin 11. syyskuuta 2001, eli samana päivänä, jolloin tapahtui World Trade Centerin terrori-isku. Tiktak on levyttänyt kappaleen myös englanniksi nimellä ”Why Girls Cry”. Versio julkaistiin vuonna 2002 Tiktakin Jotain muuta... ja jotain uutta! -albumilla.
Kappaleet

Kyyneleet – 3.11
Kyyneleet (Akustinen versio) – 3.11
Kyyneleet (Karaoke mix) – 3.11
Coverit

Smurffit versioivat kappaleen vuonna 2002 Rap Rock Hitit Vol 10 -albumilleen nimellä ”Smurffi, pyyhi kyyneleet”.
Vuonna 2017 Nikke Ankara versioi kappaleen Vain elämää -televisiosarjan kuudennella tuotantokaudella.
LEGO Ninjagon 7. tuotantokausi - Ajan vartijat

Ajan vartijat (engl. The Hands of Time) on animaatiosarjan Lego Ninjagon seitsämäs tuotantokausi, jossa ninjat saavat vastaansa uuden vihollisen: Ajan vartijat Acronixin ja Kruxin, joiden tavoitteena on löytää neljä aikamiekkaa ja saavuttaa ajan herruus.
Tämä kausi tapahtuu päivän televisiospesiaali Pyhäinpäivän jälkeen.
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Kai | Vincent Tong | Joonathan Kettunen |
| Nya | Kelly Metzger | Henni-Liisa Stam |
| Jay | Michael Adamthwaite | Samuel Harjanne |
| Zane | Brent Miller | Ilkka Villi |
| Cole | Kirby Morrow | Osku Ärilä |
| Lloyd | Jillian Michaels | Henri Piispanen |
| Mestari Wu | Paul Dobson | Santtu Karvonen |
| Misako | Kathleen Barr | Tarja Alexander |
| Acronix | Ian Hanlin  | Osku Ärilä |
| Krux | Michael Daingerfield | Tero Koponen |
| Komentaja Machia | Kathleen Barr | Ella Pyhältö |
| Komentaja Raggmunk | Michael Adamthwaite | Matti Laitinen |
| Komentaja Blunck | Brian Dobson | Tero Koponen ja Peter Kanerva |
| Dareth | Alan Marriott | Matti Laitinen |
| Ronin | Brian Dobson | Osku Ärilä |
| Ray | Vincent Tong, | Peter Kanerva |
| Maya | Jillian Michaels | Tarja Alexander |
LEGO Ninjagon 9. tuotantokausi - Menneisyyden haamut

Menneisyyden haamut (engl. Hunted) on animaatiosarjan Lego Ninjagon yhdeksäs tuotantokausi, jossa Kai, Cole, Jay, Zane ja Wu kohtaavat Onien ja Lohikäärmeiden-maassa Lohikäärmeiden metsästäjät, heimon jotka nappavat lohikäärmeitä ja käyttävät niiden elementti-voimiaan hyväkseen. Ninjago Cityssä lordi Garmadon ja Garmadonin pojat ovat ottaneet vallan ja Lloyd, Nya, Misako, PIXAL ja Dareth yrittävät selviytyä kaupungissa.
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Lloyd | Samuel Vincent | Henri Piispanen |
| Jay | Michael Adamthwaite | Petrus Kähkönen |
| Kai | Vincent Tong | Joonathan Kettunen |
| Zane | Brent Miller | Ilkka Villi ja Tuukka Leppänen |
| Cole | Kirby Morrow | Osku Ärilä |
| Nya | Kelly Metzger  | Henni-Liisa Stam |
| Sensei Wu | Paul Dobson | Rauno Ahonen |
| Misako | Kathleen Barr | Tarja Alexander |
| Lordi Garmadon | Mark Oliver | Kalle Chydenius |
| Harumi | Britt McKillip | Pihla Pohjolainen |
| Herra E | Brent Miller | Matti Laitinen |
| Killow | Garry Chalk | Rauno Ahonen |
| Ultra Violetti | Maggie Blue O'Hara | Pinja Hanski |
| Iron Baron | Brian Drummond | Rauno Ahonen ja Tero Koponen |
| Faith/Hevy Metal | Kathleen Barr | Ella Pyhältö |
| Karlof | Scott McNeil | Tero Koponen |
| Griffin Turner | Doron Bell Jr. | Joonathan Kettunen |
| Neuro | Paul Dobson | Matti Laitinen |
| P.I.X.A.L | Jennifer Hayward | Ella Pyhältö |
| Dareth | Alan Marriott | Ilkka Villi ja Tuukka Leppänen |
| Mystake | Tabitha St. Germain | Ella Pyhältö |
Kulosaaren metroasema

Kulosaaren metroasema (ruots. Brändö metrostation) on yksi Helsingin metron maanpäällisistä asemista ja yksi sen vanhimmista asemista. Se valmistui asemista ensimmäisenä, ja avattiin liikenteelle 1. kesäkuuta 1982. Se palvelee Kulosaaren kaupunginosaa Helsingin kantakaupungin ja Herttoniemen välissä. Kulosaaressa metrorata kulkee saarta halkovan Itäväylän ja sen vierellä olevan Kulosaaren puistotien välissä.
Kulosaaren metroasema sijaitsee 1,816 kilometrin etäisyydellä Kalasataman asemasta ja 1,442 kilometrin päässä Herttoniemen asemasta. Vuonna 2023 Kulosaaren metroasemalla oli noin 6 300 päivittäistä matkustajaa, mikä tekee siitä alkuperäisen metrolinjan eli niin sanotun kantametron asemista vähiten käytetyn.
Historia

Aseman peruskorjaus aloitettiin kesäkuussa 2010. Korjauksessa aseman kaikki pinnat uusittiin ja lippuhalliin rakennettiin liukuportaat. Myös aseman valaistus uusittiin ja laiturin katosta pidennettiin. Aseman itäiseen päähän rakennettiin uusi hätäuloskäynti. Peruskorjauksen aikana metrot eivät pysähtyneet asemalla. Asema oli tarkoitus ottaa osittain käyttöön vuoden 2010 lopulla, mutta se avattiin kesäkuussa 2011. Lopullisesti peruskorjaus valmistui saman vuoden syyskuussa.
Arkkitehtuuri

Aseman alkuperäisilmeen suunnittelivat Jaakko Ylinen ja Jarmo Maunula. Vuonna 2011 valmistuneesta peruskorjauksesta vastasi arkkitehtitoimisto HMT, jossa Maunula oli jälleen kerran pääsuunnittelijana yhdessä Jukka Sallisen kanssa.
Asemalaituri oli alun perin rakennettu kolmen vaunuparin eli 135 metrin mittaiseksi, mutta siitä katettu osuus oli vain 54 metriä pitkä. Katetulla osuudella oli tuulelta suojaavat seinät, joihin oli kiinnitetty oranssi-valkoinen opaste- ja informaationauha. Lippuhallista asemalaiturille kulki portaat ja yksi hissi, mutta ei liukuportaita.
Peruskorjauksen jälkeen laiturialuetta muokattiin palvelemaan 90 metrin pituisia kahden vaunuparin junia. Laiturialue katettiin koko siltä pituudelta, erona aiempaan myös radan päältä. Asemalaiturin seinistä tuli kokonaan lasipintaisia ja niistä poistettiin opaste- ja informaationauha. Muita pintamateriaaleja uusittiin myös laajalti. Katetun laiturialueen päässä on peruskorjauksen yhteydessä rakennettu hätäuloskäynti. Tämän taakse jäävä 90 metriä ylittävä laituriosuus suunniteltiin peruskorjauksessa purettavaksi, mutta se on jäänyt alkuperäisasuunsa. Tällä kattamattomalla laituriosuudella ei tosin matkustajille ole juuri toiminnallista käyttöä.
Kulosaaren metroasema on Siilitien ohella Helsingin metron ainoita asemia, joista laiturialueelta ulos pääsee ainoastaan yhdellä hissillä. Kaikilla muilla metroasemilla on vähintään kaksi hissiä. Kulosaari on myös Siilitien ohella Helsingin ainoita metroasemia, missä laiturialueelta löytyy kattamattomia osuuksia. Kulosaaren metroasemalla poistuminen laiturialueelta tapahtuu metroradan alapuolelta, kun yleensä poistuminen tapahtuu sen yläpuolelta. Vastaava järjestely on käytössä myös Kalasataman, Siilitien ja Mellunmäen asemilla.
Kuvia

Sisäänkäynti.
Laiturirakennus.
Aseman laituri ennen peruskorjausta.
Aiheesta muualla

Kuvia tai muita tiedostoja aiheesta Kulosaaren metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Kalasatama ▷ Kivenlahti |  |  M1 |  | Herttoniemi ▷ Vuosaari |
| Kalasatama ▷ Tapiola |  |  M2 |  | Herttoniemi ▷ Mellunmäki |
muokkaa wikidataa
Asema suljettuna vuoden 2010 peruskorjauksen aikaan.
LEGO Ninjagon 6. tuotantokausi - Skybound

Skybound (engl. Skybound) on animaatiosarjan Lego Ninjagon kuudes tuotantokausi, jossa ninjat saavat vastaansa Tyranin teekannusta vapautuneen djinni Nadakhanin, joka maailmansa tuhoutumisen johdosta pyrkii valtaamaan Ninjagon uudeksi kotimaailmakseen.
Ääninäyttelijät

| Rooli | Alkuperäinen ääni | Suomenkielinen ääni |
| --- | --- | --- |
| Jay | Michael Adamthwaite | Samuel Harjanne |
| Nya | Kelly Metzger | Henni-Liisa Stam |
| Kai | Vincent Tong | Max Ovaska |
| Zane, Echo Zane | Brent Miller | Ilkka Villi |
| Cole | Kirby Morrow | Osku Ärilä |
| Lloyd | Jillian Michaels | Henri Piispanen |
| Sensei Wu | Paul Dobson | Santtu Karvonen |
| Misako | Kathleen Barr | Tarja Alexander |
| Nadakhan | Scott McNeil | Kalle Chydenius |
| Flintlocke | Paul Dobson | Antti Jaakkola |
| Dogshank | Nicole Oliver | Tarja Alexander |
| Clacee | Ian James Corlett | Antti Lang |
| Dareth | Alan Marriott | Antti Jaakkola |
| Ronin | Brian Dobson | Antti Jaakkola |
| Skylor | Heather Doerksen | Tarja Alexander |
| Clouse | Santino Fontana | Matti Laitinen |
Kyyneleet (Cheekin kappale)

| ”Kyyneleet” Cheek mukana Sami Saari |
| --- | --- | --- |

Promo-CD:n kuva
Singlen tiedot
 Albumilta: Sokka irti
 Julkaistu: 15. helmikuuta 2013
 Tuottaja(t): DJ RZY
 Tyylilaji: rap, pop
 Kesto: 04.04
 Levy-yhtiö: Liiga Music Oy
Cheekin muut singlet
| ”Anna mä meen” 2012 | ”Kyyneleet” 2013 | ”Jossu” 2013 |
"Kyyneleet" on rap-artisti Cheekin viides single hänen seitsemänneltä studioalbumiltaan Sokka irti. Kappaleella vierailee Sami Saari, ja sen tuotannosta vastaa DJ RZY. Kappaleen musiikkivideo julkaistiin YouTubessa 15. helmikuuta 2013, ja se on kuvattu Lahdessa ja Dubaissa. Videon on ohjannut Petri Lahtinen. Kappaleen kertosäe on lainattu Sami Saaren kappaleesta "Onnen kyyneleet".
Kappaleet

Kyyneleet (mukana Sami Saari) – 4.04
Listasijoitukset

| Lista | Paras sijoitus |
| --- | --- |
Suomen virallinen singlelista: 20 
Suomen virallinen latauslista: 10
LFLS Kaunas

LFLS Kaunas (Lietuvos fizinio lavinimosi sąjunga) on liettualainen urheiluseura Kaunasista.
Historia

Seura perustettiin vuonna 1920 nimellä LFLS.
Vuonna 1944 klubi joutui konkurssiin.
Saavutukset

Seura on voittanut Liettuan mestaruuden kuudesti: 1922, 1923, 1927, 1932, 1942 .
Aiheesta muualla

futbolinis.lt (liettuaksi)
Walterin ilmastoluokitus

Walterin ilmastoluokitus on ilmastoluokitusjärjestelmä, joka jakaa ilmastot lämpötilan mukaisiin vyöhykkeisiin ja ottaa myös kosteuden huomioon. Tämä luokitus on melko karkea ja tuo esiin maapallon suuret kasvillisuusvyöhykkeet.
Walterin ilmastoluokat

I Ekvatoriaalinen: Päiväntasaajan sademetsäilmasto. Kuuma, aina kostea, ei vuodenaikavaihteluja. Köppenin luokka Af.
II Trooppinen: Savannimainen, kuuma tai lämmin, kuiva ja kostea vuodenaika. Kausimetsää, pensaistoa, savannia. Köppenin luokka Aw, Am.
III Subtrooppinen, kuumat aavikot, Hyvin kuiva, voimakkaat vuodenaikavaihtelut. Köppenin luokka BW.
IV Välimerenilmasto: Talvisateiden ja kuivan kesän ilmasto.välimerenkasvillisuutta. Köppenin luokka Cs.
V Lämpimänlauhkea: Harvoin pakkasta, yleensä sataa eniten kesällä. Ainavihantaa lehtimetsää, joka kestää jossain määrin pakkasta. Köppenin luokka Cf jne.
VI Nemoraalinen: Lauhkea, talvella lunta, lehtimetsää, joka pudottaa lehtensä syksyksi. Köppenin luokka Cf?
VII Mantereinen: (kylmät aavikot): Kylmä talvi, lämmin tai kuuma kesä. Lauhkeita aavikoita ja aroja. Köppenin luokka BS, BW.
VIII Boreaalinen: Kylmänlauhkea, viileä kesä, kylmä talvi. Havumetsävyöhykkeen ilmasto, taiga. Köppenin luokka Df, Dw.
IX Polaarinen eli napailmasto: Kylmä tai viileä kesä, pitkä hyvin kylmä talvi. Puutonta tundraa. Köppenin luokka ET.
Walter de’Silva

Walter Maria de Silva (s. 27. helmikuuta 1951 Lecco, Italia) on italialainen autosuunnittelija ja helmikuusta 2007 lähtien Volkswagen-yhtymän pääsuunnittelija. Hänen autosuunnittelijan uransa alkoi vuonna 1972 Fiatilla, minkä jälkeen hän työskenteli yhdeksän vuotta IDEA-instituutissa, kunnes hänet palkattiin Alfa Romeolle. Vuonna 1998 Ferdinand Piech otti hänet Volkswagen-konserniin SEATin osastolle tavoitteena urheilullisen imagon luominen merkille. Tältä ajalta on peräisin yhtiön slogan auto emoción ja sen mukainen filosofia. Sen tuloksena syntyivät ensiksi mallit Ibiza ja Córdoba vuonna 2002. de Silva jäi eläkkeelle loppuvuodesta 2015.
Walter de Silvan suunnittelemia autoja

Alfa Romeo Proteo (konseptiauto, 1991)
Alfa Romeo 146 (1994)
Alfa Romeo Nuvola (konseptiauto, 1996)
Alfa Romeo 156 (1997)
Alfa Romeo 147 (2000)
Alfa Romeo 166  2000
SEAT Salsa (konseptiauto, 2000)
SEAT Tango (konseptiauto, 2001)
SEAT Ibiza III (2002)
SEAT Córdoba II (2002)
Audi Nuvolari Quattro (konseptiauto, 2003)
SEAT Toledo III (2004)
SEAT Altea (2004)
SEAT León II (2005)
Audi Q7 (2005)
Audi A6 (2005)
Audi TT (2006)
Audi R8 (2006)
Audi A5 (2007)
Audi A4 (2008)
Lamborghini Miura (konseptiauto, 2006)
Koripallon Israelin cup

Koripallon Israelin Cup on Israelin liigan jälkeen maan toiseksi tärkein koripallokilpailu jonka järjestää Israelin Koripalloliitto. Kilpailu on järjestetty joka vuosi vuodesta 1955 lähtien lukuun ottamatta kausia 1956–1957, 1959–1960, 1966–1968 ja 1973–1974. Cupin menestyksekkäin joukkue on ylivoimaisesti Maccabi Tel Aviv BC joka on voittanut 44 kertaa mestaruuden. Ainoastaan 13 kertaa cupin historian aikana mestaruuden on voittanut joku muu seura.
Pelisysteemi

Ensimmäisellä ja toisella kierroksella joukkueet kohtaavat kerran toisensa ja voittaja menee otteluparista jatkoon. Otteluparit valitaan arpomalla. Toiselta kierrokselta jatkoonpäässeistä joukkueista arvotaan uudestaan otteluparit neljännesvälieriin. Edellisen kauden Israelin liigan mestari ei kuitenkaan voi kohdata hallitsevaa cupin mestaria vasta kuin loppuvaiheessa, jos sama joukkue on voittanut edellisellä kaudella sekä liigan että cupin niin liigassa toiseksi sijoittunut ei voi kohdata kyseistä seuraa.
Mestarit

| 0 | 1 | 2 | 3 | 4 |
| --- | --- | --- | --- | --- |
|  1955–1956 Maccabi Tel Aviv BC (1.) 1956–1957 Peruttiin sodan tähden 1957–1958 Maccabi Tel Aviv BC (2.) 1958–1959 Maccabi Tel Aviv BC (3.) 1959–1960 Ei pelattu 1960–1961 Maccabi Tel Aviv BC (4.) 1961–1962 Hapoel Tel Aviv BC (1.) 1962–1963 Maccabi Tel Aviv BC (5.) 1963–1964 Maccabi Tel Aviv BC (6.) 1964–1965 Maccabi Tel Aviv BC (7.) 1965–1966 Maccabi Tel Aviv BC (8.) 1966/67 Peruttiin sodan tähden 1967/68 Peruttiin sodan tähden 1968/69 Hapoel Tel Aviv BC (2.) 1969/70 Maccabi Tel Aviv BC (9.) 1970/71 Maccabi Tel Aviv BC (10.) 1971/72 Maccabi Tel Aviv BC (11.) 1972/73 Maccabi Tel Aviv BC (13.) 1973/74 Peruttiin sodan tähden 1974/75 Maccabi Tel Aviv BC (12) 1975/76 Hapoel Gevat Yagur (1.) 1976/77 Maccabi Tel Aviv BC (14.) 1977/78 Maccabi Tel Aviv BC (15.) 1978/79 Maccabi Tel Aviv BC (16.) 1979/80 Maccabi Tel Aviv BC (17.) 1980/81 Maccabi Tel Aviv BC (18.) |   |  1981/82 Maccabi Tel Aviv BC (19.) 1982/83 Maccabi Tel Aviv BC (20.) 1983/84 Hapoel Tel Aviv BC (3.) 1984/85 Maccabi Tel Aviv BC (21.) 1985/86 Maccabi Tel Aviv BC (22.) 1986/87 Maccabi Tel Aviv BC (23.) 1987/88 Hapoel Galil Elyon (1.) 1988/89 Maccabi Tel Aviv BC (24.) 1989/90 Maccabi Tel Aviv BC (25.) 1990/91 Maccabi Tel Aviv BC (26.) 1991/92 Hapoel Galil Elyon (2.) 1992/93 Hapoel Tel Aviv BC (4.) 1993/94 Maccabi Tel Aviv BC (27.) 1994/95 Bnei Herzlia (1.) 1995/96 Hapoel Jerusalem BC (1.) 1996/97 Hapoel Jerusalem BC (2.) 1997/98 Maccabi Tel Aviv BC (28.) 1998/99 Maccabi Tel Aviv BC (29.) 1999/00 Maccabi Tel Aviv BC (30.) 2000/01 Maccabi Tel Aviv BC (31.) 2001/02 Maccabi Tel Aviv BC (32.) 2002/03 Maccabi Tel Aviv BC (33.) 2003/04 Maccabi Tel Aviv BC (34.) 2004/05 Maccabi Tel Aviv BC (35.) 2005/06 Maccabi Tel Aviv BC (36.) 2006/07 Hapoel Jerusalem BC (3.) |   |  2007/08 Hapoel Jerusalem BC (4.) 2008/09 Hapoel Holon (1.) 2009/2010 Maccabi Tel Aviv BC (37.) 2010/2011 Maccabi Tel Aviv BC (38.) 2011/2012 Maccabi Tel Aviv BC (39.) 2012/2013 Maccabi Tel Aviv BC (40.) 2013/2014 Maccabi Tel Aviv BC (41.) 2014/2015 Maccabi Tel Aviv BC (42.) 2015/2016 Maccabi Tel Aviv BC (43.) 2016/2017 Maccabi Tel Aviv BC (44.) 2017/2018 Hapoel Holon (2.) |
Joukkueiden saavutukset cupissa

| Joukkue | Mestaruudet | Mestaruusvuosi |
| --- | --- | --- |
| Maccabi Tel Aviv BC | 44 | 1956, 1958, 1959, 1961, 1963, 1964, 1965, 1966, 1970, 1971, 1972, 1973, 1975, 1977, 1978, 1979, 1980, 1981, 1982, 1983, 1985, 1986, 1987, 1989, 1990, 1991, 1994, 1998, 1999, 2000, 2001, 2002, 2003, 2004, 2005, 2006, 2010, 2011, 2012, 2013, 2014, 2015, 2016, 2017 |
| Hapoel Jerusalem BC | 4 | 1996, 1997, 2007, 2008 |
| Hapoel Tel Aviv BC | 4 | 1962, 1969, 1984, 1993 |
| Hapoel Galil Elyon | 2 | 1988, 1992 |
| Hapoel Holon | 1 | 2009 |
| Bnei Herzlia | 1 | 1995 |
Aiheesta muualla

Israelin Koripalloliitto (hepreaksi)
Werenskiold

Werenskiold on ainakin seuraavien norjalaisten henkilöiden sukunimi:
Dagfin Werenskiold (1892–1977), kuvanveistäjä ja taidemaalari
Erik Werenskiold (1855–1938), taidemaalari ja piirtäjä
Nils Werenskiold (1920–1991), kirjailija ja kääntäjä
Per Werenskiold (s. 1944), olympiatason purjehtija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Wishmaster (elokuva)

| Wishmaster |
| --- | --- |

Ohjaaja:  Robert Kurtzman
Käsikirjoittaja:  Peter Atkins
Tuottaja:  Wes Craven Pierre David
Säveltäjä:  Harry Manfredini
Kuvaaja:  Jacques Haitkin
Leikkaaja:  David Handman
Pääosat:   Tammy Lauren  Andrew Divoff  Robert Englund  Kane Hodder  Tony Todd 
Valmistustiedot
Valmistusmaa:  Yhdysvallat
Tuotantoyhtiö:   Dan Film  Live Film and Mediaworks 
Levittäjä:  Artisan Entertainment Netflix
Ensi-ilta:  1997
Kesto:  90 min
Alkuperäiskieli:  englanti
Aiheesta muualla
IMDb 
Elonet
AllMovie
Wishmaster on vuoden 1997 Robert Kurtzmanin ohjaama ja Wes Cravenin tuottama yhdysvaltalainen kauhu-fantasia-elokuva, jossa pääosissa esiintyvät Andrew Divoff ja Tammy Lauren. Wishmaster kertoo pahasta Henkiolennosta jonka nuori nainen Alexandra vahingossa herättää verenpunaisesta opaalista, antaa tälle kolme toivomusta ja niiden jälkeen voisi tuoda pahan Henkirotunsa valloittamaan Maan.
Aiheesta muualla

Wishmaster (elokuva) Internet Movie Databasessa (englanniksi)
Wepwawet

Wepwawet oli muinaisessa Egyptissä palvottu sakaalijumala. Wepwawet kuvattiin useimmiten Anubis-jumalan kaltaisena sakaalipäisenä miehenä. Wepwawetin nimi tarkoittaa "tien avaajaa" ja hänet yhdistettiin läheisesti hautaukseen ja kuolleisiin. Wepwawetia suositumpi Anubis kuitenkin samanlaisuutensa vuoksi käytännössä korvasi Wepwawetin.